google/wiki40b huggingface dataset:
L’Escarène

Poloha

Obec má rozlohu 10,67 km². Najvyšší bod je položený 1 054 m n. m. a najnižší bod 220 m n. m.

Obyvateľstvo

Počet obyvateľov obce je 2 414 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kevin Romy

Klubový hokej

V sezóne 2005/06 bol hráčom klubu švajčiarskej najvyššej súťaže HC Lugano.

Reprezentácia

Tréner Ralph Krueger ho nominoval na Majstrovstvá sveta v hokeji 2006 v lotyšskej Rige. Na drese nosil číslo 88.
Kornčina

Kornčina je v podstate mŕtvy jazyk z britskej podskupiny keltských jazykov, ktorý sa do konca 18. storočia používal v anglickom Cornwalle. V súčasnosti dochádza k jeho znovuoživeniu.
Jazyk má zhruba 80 % slovnej zásoby spoločných s bretónčinou a 75 % s waleštinou.

Oživenie

Prvý úspešný pokus o znovuoživenie tohto jazyka vykonali Henry Jenner a Robert Morton Nance na začiatku 20. storočia. Ich jazyk nazvaný zjednotená kornčina (Unified Cornish) sa zakladal na kornčine zo 14. – 15. storočia. Bola normalizovaná výslovnosť a rozšírená slovná zásoba, a to najmä z bretónčiny a waleštiny.
V roku 1986 Ken George vyvinul alebo upravil kornský pravopis a výslovnosť v takzvanej opravenej kornčine (Revised Cornish), z ktorej sa stala Kernewek Kemmyn (bežná kornčina). Následne ju v roku 1987 Výbor kornského jazyka prijal ako preferovaný systém.
Alvis

Alvis bola britská automobilka, ktorá existovala v rokoch 1920 až 1967.

Dejiny

Automobilku založili T. G. John a G. P. de Freville v Coventry. Ich prvým automobilom bolo malé auto s hliníkovou karosériou. Už vtedy nepatril medzi lacné automobily ale vynikal vysokou kvalitou. Na konci roku 1928 mala firma na konte 6 800 vyrobených áut. O deväť rokov neskôr bola založená továreň na letecké motory Alvis. Motory vyrobené touto značkou sa tešili dobrej povesti a predaj išiel dobre. V roku 1938 tak bola otevorená nová továreň, tentoraz na výrobu obrnených automobilov pre armádu. Počas vojny bola továreň v Coventry ťažko poničená a v roku 1940 bola zdemolovaná aj továreň v Hollyhead Road. Napriek tomu už v roku 1946 začala výroba prvého povojnového automobilu, sedanu Alvis TA 14. Išlo o zmodernizovaný Alvis Speed 25 z roku 1937. Od roku 1950 bol k dispozícii kabriolet Alvis TB 14. Švajčiar Hermann Graber používal podvozky áut Alvis k stavbe vlastných otvorených áut. V roku 1965 automobilku odkúpil Rover a pod jeho vedením bol v tomto roku predstavený posledný automobil – Alvis TF 21. Po prevzatí automobilky Rover koncernom Leyland v roku 1967 bola výroba automobilov Alvis ukončená.
Érize-la-Brûlée

Poloha

Obec má rozlohu 10,82 km². Najvyšší bod je položený 363 m n. m. a najnižší bod 278 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Auge (Creuse)

Poloha

Obec má rozlohu 9,97 km². Najvyšší bod je položený 453 m n. m. a najnižší bod 372 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Chavannes-en-Maurienne

Poloha

Obec má rozlohu 4,69 km². Najvyšší bod je položený 1 240 m n. m. a najnižší bod 407 m n. m.

Obyvateľstvo

Počet obyvateľov obce je 236 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Izra (potok)

Prameň

Pramení v Slanských vrchoch na juhovýchodnom úpätí Veľkého Miliča (895,0 m n. m.) v nadmorskej výške cca 535 m n. m.

Smer toku

Od prameňa tečie najprv na východ, na hornom toku sa esovito ohýba a pokračuje znovu východným smerom. Pred obcou Brezina mení smer toku a tečie na juhovýchod, v blízkosti štátnej hranice tečie opäť k východu.

Ústie

Izra ústi do Roňavy na okraji obce Michaľany v nadmorskej výške približne 123 m n. m., na slovensko-maďarskom pomedzí.
Vráskavec

Vráskavec je slovenský názov rodov Megaptera a Balaenoptera, staršie aj Eschrichtius.
Vráskavce je (starší) slovenský názov čeľade Balaenopteridae.
Troncens

Poloha

Obec má rozlohu 12,97 km². Najvyšší bod je položený 342 m n. m. a najnižší bod 182 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A5 (Bulharsko)

Priebeh

Diaľnica začína v prístavnom meste Varna a vedie južným smerom po dedinu Priselci, kde končí 10,7 km dlhý vybudovaný úsek. Pokračovať bude náročným terénom Starej planiny a severozápadne od Burgasu sa napojí na diaľnicu Trakija. V trase budúcej diaľnice povedie 8. paneurópsky dopravný koridor a európska cesta 87, ktoré výrazne odbremenia súčasnú cestu I/9.
Just Fontaine

Futbalová kariéra

Najviac zažiaril vo svojej kariére na Majstovstiev sveta v roku 1958 vo Švédsku, keď zaznamenal až 13 gólov, čo je doteraz najväčší počet gólov strelených na jednom turnaji majstrovstiev sveta. S trinástymi gólmi je celkovo štvrtý najlepší strelec na Majstrovstiev sveta. Pred nim sú len Nemci Gerd Müller a Miroslav Klose so štrnástymi gólmi a Brazílčan Ronaldo z pätnástymi zásahmi, čo je aj rekord. Hoci Francúzsko skončilo len na treťom mieste, stal sa len druhý hráč v histórii, ktorý dokázal vstreliť v každom zápase na jedných majstrovstiev sveta aspoň jeden gól.
Justo svoju profesionálnu kariéru odštartoval v klube USM Casablanca, v ktorom pôsobil od roku 1950 do 1953. V roku 1953 prestúpil do francúzskeho klubu OGC Nice v ktorom odohral tri sezóny. V nich strelil celkovo 52 gólov v 83 zápasoch vo všetkých súťažiach. Od sezóny 1953/54 je súčasťou tímu Stade de Reims, ako posila za Raymonda Kopu, ktorý odišiel do Realu Madrid. V šiestich sezónach za Reims zaznamenal Fontaine v lige 122 gólov v 131 zápasoch. Vo francúzskej lige triumfoval celkovo štyrikrát, a to v rokoch 1956, 1958, 1960 a 1962.
Prvý zápas za Francúzsko odohral Fontaine 17. decembra 1953 proti Luxembursku vo veľkom štýle, keď zaznamenal hetrik. Tento zápas vyhrali Francúzi vysoko 8-0. Za sedem rokov v národnom tíme streli 30 gólov v 21 zápasoch. Na majstrovstiev sveta v 1958 potreboval len 6 zápasov na 13 gólov, vrátane štyroch gólov proti Západnému Nemecku v zápase o tretie miesto. Štyri góly v jednom zápase na majstrovstiev sveta nedal žiadny iný hráč a právom dostal Golden Boot pre najlepšieho strelca turnaja.
Posledný profesionálny zápas odohral v júli roka 1962. Kariéru ukončil len v 28 rokoch kvôli častým zraneniam. Po piatich rokoch sa Fontaine stáva trénerom Francúzska, ale len na dva zápasy, ktoré obidva prehral. Od roku 1973 do 1976 viedol Paris Saint-Germain, ale väčšieho úspechu s ním nedosiahol, tak isto ako s Toulouse, ktorý viedol v sezóne 1978/1979. Ale ako tréner Maroka obsadil tretie miesto na Africkom pohári národov 1980, keď jeho zverenci porazili Egypt 2-0 v zápase o tretie miesto. V tíme mal takých hráčov ako Badou Zaki, Mohammed Timoumi alebo Aziz Bouderbala.
Ján Bayer

Životopis

Študoval v Prešove a vo Wittenbergu. Spočiatku pôsobil na svojej alma mater. Po návrate do Prešova (1659) sa stal konrektorom a neskôr aj rektorom mestskej školy a v spolupráci s Izákom Cabanom ju premenil na lýceum. Rozkvetu lýcea sa však nedočkal, lebo v roku 1665 ho zbavili profesúry. Potom bol činný ako kazateľ v Banskej Bystrici a Spišskom Podhradí. Patril do skupiny predstaviteľov spišských miest, ktorých odsúdili za údajné sprisahanie proti Habsburgovcom. Hoci trest smrti im zmenili na vyhnanstvo, Bayer ešte pred odchodom na nútené práce náhle skonal.

Tvorba a myslenie

Patril medzi významných filozofov svojej doby. Ako zástanca učenia Francisa Bacona zdôrazňoval nutnosť vychádzať pri bádaní zo skúsenosti, opierať sa o sústavné pozorovanie a experiment. Filozofia a veda majú slúžiť človeku a prispievať k zlepšovaniu stavu ľudskej spoločnosti. Propagoval induktívnu filozofiu. Vďaka orientácii na modernú prírodovedu sa stal vari prvým materialistom na Slovensku. Ako veriaci protestant sa usiloval o spojenie vedy a viery, racionálneho a empirického pohľadu na svet s mystickými špekuláciami. Ako pedagóg bol ovplyvnený Janom Amosom Komenským, hlavne jeho dôrazom na názornosť vo vyučovaní. Tieto zásady v praxi uplatnil pri premene prešovskej mestskej školy na lýceum. Bol najmä filozofom, a plánoval spracovať v monografii problémy metafyziky, psychológie, etiky, ekonomiky a politiky, venoval sa taktiež písaniu básní a prózy, ktoré uverejňoval v zborníkoch.
Hnusné

Hnusné je potok na Horehroní, na území okresu Brezno. Je to pravostranný prítok Hrona s dĺžkou 9,5 km a je tokom III. rádu.
Operácia Dragoon

Spojenecké sily

Pozemnú časť operácie Dragoon uskutočnila 6.skupina armád pod velením generálporučíka Jacoba L. Deversa v maximálnej sile až 200 000 vojakov. Už na konci prvého dňa operácie sa vylodilo 60 000 vojakov a 6 700 vozidiel. Na podporu operácie bolo plánovaných 4 000 lietadiel a 900 lodí.

Nemecká obrana

Veliteľom západnej fronty bol generál poľný maršal Gerd von Rundstedt. Na juhu Francúzska bola rozmiestnená skupina armád G pod velením generálplukovníka Johannesa Blaskowitza.

Priebeh operácie

Vylodenie bolo vedené proti postaveniam nemeckej 148. a 242 pešej divízie. Vďaka slabému nemeckému odporu sa operácia rýchlo rozvinula.  Už koncom mesiaca boli dobyté mestá Marseille a Toulon. 30. augusta bolo dobyté aj Nice. V polovici septembra sa I. zbor spojil s 3. americkou armádou (George S. Patton) postupujúcou zo severu. Nemecké sily v počte cez 85 000 vojakov v juhozápadnej časti Francúzska tým zostali odrezané. Operácia sa oficiálne skončila 15. septembra 1944. Do zajatia padlo 79 000 nemeckých vojakov pri stratách 14 000 spojeneckých vojakov.
Nébias

Poloha

Obec má rozlohu 12,69 km². Najvyšší bod je položený 1 121 m n. m. a najnižší bod 509 m n. m.

Obyvateľstvo

Počet obyvateľov obce je 269 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Digulleville

Poloha

Obec má rozlohu 7,89 km². Najvyšší bod je položený 182 m n. m. a najnižší bod 0 m n. m.

Obyvateľstvo

Počet obyvateľov obce je 287 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montgeard

Poloha

Obec má rozlohu 9,32 km². Najvyšší bod je položený 290 m n. m. a najnižší bod 195 m n. m.

Obyvateľstvo

Počet obyvateľov obce je 434 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Salettes (Drôme)

Poloha

Obec má rozlohu 6,98 km². Najvyšší bod je položený 664 m n. m. a najnižší bod 207 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heinrich Ignaz Franz Biber

Dielo

Jeho rozsiahle dielo a obľuba špecifických harmonických postupov do istej miery predznamenali neskoršie smery v barokovej hudbe, ktoré potom našli plné uplatnenie v dielach Johanna Pachelbela či Johanna Sebastiana Bacha. Bol známy aj ako husľový virtuóz, čo sa prejavilo aj v jeho skladbách pre tento nástroj, kde používal nekonvenčné ladenie (scordaturu) strún.
Vannoz

Poloha

Obec má rozlohu 5,75 km². Najvyšší bod je položený 800 m n. m. a najnižší bod 565 m n. m.

Obyvateľstvo

Počet obyvateľov obce je 226 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foucrainville

Poloha

Obec má rozlohu 5,26 km². Najvyšší bod je položený 149 m n. m. a najnižší bod 139 m n. m.

Obyvateľstvo

Počet obyvateľov obce je 78 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jana Štěpánková

Životopis

Začínala ako epizódna ochotníčka po boku svojho slávneho otca. Po štúdiách na DAMU odštartovala jej profesionálna herecká dráha v pardubickom Východočeskom divadle, kde pôsobila celkom šesť rokov. V roku 1959 sa stalo jej domovským divadlom pražské libenské Divadlo S. K. Neumanna, kde pôsobila až do roku 1972. Od roku 1972 až do roku 2000 bola členkou súboru Divadla na Vinohradoch. V roku 2000 tiež hosťovala v Mestskom divadle v Mladej Boleslavi. 
Už na začiatku svojej hereckej kariéry sa zoznámila so svojím budúcim manželom, režisérom Jaroslavom Dudkom. Po jeho smrti dňa 31. augusta 2000 jej už nebola predĺžená zmluva s Divadlom na Vinohradoch a pôsobila hlavne v televízii a filme. Od roku 2008 účinkovala niekoľko rokov na hosťovaní v Divadle Na Jezerce v hre Pani plukovníková. V roku 2018 hrala v divadle Ungelt v hrách "Na úteku" a "Pardál". Okrem vyššie spomenutej tvorby pôsobila mnoho rokov v rozhlase a dabingu, za čo bola ocenená Cenou Františka Filipovského (2000, 2011). Je autorkou kuchárky o cuketách Tak tu sú tie sľúbené recepty na cukety, pani Ehmová.
Po ťažkom zápale pľúc zomrela 18. decembra 2018 vo veku 84 rokov, rodinná rozlúčka prebehla 21. decembra.
Belgodère (obec)

Poloha

Obec má rozlohu 13,01 km². Najvyšší bod je položený 811 m n. m. a najnižší bod 0 m n. m.

Obyvateľstvo

Počet obyvateľov obce je 498 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Couffé

Poloha

Obec má rozlohu 39,97 km². Najvyšší bod je položený 73 m n. m. a najnižší bod 7 m n. m.

Obyvateľstvo

Počet obyvateľov obce je 2 313 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ego (raper)

Začiatky kariéry

V druhej polovici 90. rokov tvoril Ego s DJ Anysom (kedysi DJ Aneška) menej známu skupinu Prízrak. Ego odišiel na rok do Kanady, odkiaľ ho po 9 mesiacoch za graffiti a vandalizmus vyhostili.

Kontrafakt

V roku 2001 sa dvojica stretáva s raperom Rytmusom, a vzniká skupina Kontrafakt. Najprv skupina vystupovala pod názvom Déjavu.
V roku 2003 vydali maxisingel Dáva mi/Dobré veci/Moja rola, ktorým sa dostali do širšieho povedomia verejnosti. Najmä videoklip k skladbe „Dáva mi“ mal veľký úspech a bol odvysielaný aj v hitparádach v Poľsku či Nemecku (hudobná stanica VIVA). Úspech kapely Kontrafakt pokračoval aj v roku 2004, kedy vydali svoje debutové CD E.R.A. vo vydavateľstve Sony Music, s ktorým sa dostali medzi najpredávanejších interpretov na Slovensku.
V roku 2007 vydal Kontrafakt album Bozk na rozlúčku, ktorý vyšiel v Rytmusovom vydavateľstve Tvoj Tatko Records. Predalo sa ho viac ako 20 000 kusov a stal sa jedným z najpredávanejších titulov tej doby.

Sólo kariéra

V dokumente "20ERS" (2008) Ego povedal: "Prípravujem určite aj spoločné do budúcnosti, ale skôr ešte by mali vyjsť sólo albumy mňa aj Rytmusa." Od ostatného albumu Bozk na Rozlúčku hosťoval vo viacerých songoch, najmä od Rytmusa, ktorý od vypustenia dokumentu vydal už 2 sólové albumy. Ego hosťoval medzi iným napríklad na albume Kral, či na albume slovenskej speváčky Tiny.
Na začiatku leta 2012 umiestnil na YouTube videoklip k novej skladbe "Žijeme len raz", ktorý sa počas niekoľkých týždňov stal najsledovanejším slovenským videoklipom na YouTube. Táto skladba sa dostala aj do rádií, kde je k októbru 2012 číslom 1 v hitparádach slovenských rádií. Autorom hudby je slovenský DJ a producent Robert Burian. Ďalším singlom, ktorý bol vypustený v júli 2012, je skladba "Skús Ma Chápať", za ktorou stojí producent Filip Jančík.
Jeho prvý solový album vyšiel v decembri 2017 s názvom Precedens a obsahuje 15 skladieb, na ktorých hosťuje veľa známych mien slovenskej aj českej rapovej scény. Medzi nimi sú Rytmus, Paulie Garand, LVCAS Dope, Ben Cristovao, Hahacrew, Yzomandias, Gýza a Tomi Popovič. Na prvej sólovej doske spolupracovali aj producenti, ako Madskill, Peter Pann, Dalyb, Róbert Burián a daľší.

Kauza CT Piešťany

Pri treťom odvolávaní premiéra Roberta Fica v novembri 2014 figuroval v kauze tunelovania piešťanskej nemocnice. Ako člen správnej rady (cez matku dosadený stranou SMER-SD) bol spoluzodpovedný za pokus o kúpu predraženého CT. Jeho vyjadrenie k téme bolo premietané aj na zasadnutí NRSR.
Netball na Hrách Spoločenstva národov

Netball na Hrách Spoločenstva národov je netballový turnaj, ktorý sa koná v rámci multišportového podujatia Hier Spoločenstva národov. Organizuje ho Federácia Hier Spoločenstva národov v spolupráci s Medzinárodnou netballovou federáciou (INF). Do programu hier bol turnaj prvýkrát zaradený na 16. hrách v roku 1998 v malajzijskom Kuala Lumpur. Odvtedy sa na ňom predstavuje pravidelne. Najúspešnejším družstvom je Austrália, ktorá na turnaji dokázala zvíťaziť 3-krát.
Saint-Pierre-de-Manneville

Poloha

Obec má rozlohu 10,21 km². Najvyšší bod je položený 114 m n. m. a najnižší bod 1 m n. m.

Obyvateľstvo

Počet obyvateľov obce je 735 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sliačska ulica (Bratislava)

Lokalizácia, charakter, okolie ulice

Sliačska ulica sa začína ako kolmá prípojka Račianskej ulice oproti podniku Kraft Foods Slovakia, a. s. (bývalé Figaro). Na začiatku prechádza okolo sídliska pod Briežkami (vpravo) s hromadnou bytovou zástavbou, školskými zariadeniami a okolo administratívnych budov (vľavo). Potom podchádza viadukt železničnej trate z Bratislavy hlavnej stanice k Železničnej zastávke Bratislava-Vinohrady a ŽS Bratislava-Nové Mesto. Za traťou má napravo miestnu časť Briežky s vinohradmi, záhradami s chatkami, chatami a rodinnými domami a naľavo zo strany lokality Vtáčnik ojedinelé rodinné domy a záhrady s chatkami a chatami. V oblasti Ahoja sú na Sliačskej ulici z oboch strán rodinné domy, chaty a ojedinelé nezastavané záhrady. Na konci hornej osídlenej časti Ahoja Sliačska ulica prechádza popri Oblastnej správe diaľkových káblov (vľavo) a nad ňou cez záhradkársku oblasť s chatkami a chatami (vpravo). V tejto oblasti je pri nej aj les bratislavského lesoparku. Od viaduktu železničnej trate po Oblastnú správu diaľkových káblov je Sliačska vyložená kamennou dlažbou (tzv. „mačacími hlavami“).
Po Sliačskej ulici prechádza jedna autobusová linka mestskej hromadnej dopravy – č. 151, ktorá vychádza od Obchodného domu Slimák na Kukučínovej ulici k Poliklinike na Tehelnej, odkiaľ sa vracia naspäť po Kukučínovej ulici a z nej odbočuje v smere na Pioniersku ulicu cez železničné priecestie (trať zo Železničnej stanice Bratislava filiálka na ŽS Bratislava predmestie), ďalej smeruje po Račianskej ulici, odbočuje na Sliačsku ulicu, so zastávkou na Briežkoch, pri Krahulčej ulici a konečnú má na Lopeníckej ulici – na Ahoji. Pri spiatočnej trase z Lopeníckej ulice sa vracia po Sliačskej ulici (vynecháva zastávky Krahulčia a Briežky), zastavuje pri Pionierskej ulici, Poliklinike Tehelná a konečnú má opäť pri OD Slimák.

Podľa Územného plánu hlavného mesta SR Bratislava a Územného plánu zóny Koliba-Briežky sa ráta v oblasti Briežkov a Ahoja so zastavaním parciel na území vinohradov a záhrad v oblasti ulíc Sliačska, Krahulčia a Lopenícka málopodlažnou bytovou zástavbou, ako aj s vybudovaním inžinierskych sietí (vodojem, splašková kanalizácia).
Saint-Vincent-de-Paul (Landes)

Poloha

Obec má rozlohu 32,37 km². Najvyšší bod je položený 70 m n. m. a najnižší bod 2 m n. m.

Obyvateľstvo

Počet obyvateľov obce je 2 970 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brazílske národné futbalové mužstvo

História

Brazília je jedinou krajinou, ktorá sa zúčastnila všetkých majstrovstiev sveta vo futbale. Brazílska reprezentácia na MS zvíťazila päťkrát, v rokoch 1958, 1962, 1970, 1994 a 2002, dvakrát skončila druhá, v rokoch 1950 a 1998, a dvakrát tretia, v rokoch 1938 a 1978. To ju, spolu s mnohými inými oceneniami, robí najúspešnejšou krajinou v dejinách futbalu.
Profondeville

Obyvateľstvo

Obec má približne 11 598 obyvateľov (2010).
Vieux-Lixheim

Poloha

Obec má rozlohu 6,45 km². Najvyšší bod je položený 337 m n. m. a najnižší bod 267 m n. m.

Obyvateľstvo

Počet obyvateľov obce je 251 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Bartal

Životopis

Študoval klasickú filológiu na univerzitách v Pešti a vo Viedni. Od 1856 prof. a riaditeľ gymnázia v Užhorode, 1858 stredoškolský prof. v Pešti, 1868 prednášal na peštianskej univerzite klasickú filológiu, súčasne riaditeľ cvičného gymnázia. Vydával diela starorímskych klasikov, autor slovníka stredovekej uhorskej latinčiny, početných slovníkov a učebníc latinčiny. Roku 1877 založil filologický zborník Egytemes Philológiai Közlöny. Prispieval odbornými článkami do maďarských jazykovedných časopisov.
Mirville

Poloha

Obec má rozlohu 5,42 km². Najvyšší bod je položený 147 m n. m. a najnižší bod 74 m n. m.

Obyvateľstvo

Počet obyvateľov obce je 329 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marcel Buntaj

Nástrojové vybavenie

Hrá na sadách Gretsch (rok výroby 74) a DW Collector Gold, činely Istanbul.
Montagnieu (Ain)

Polohopis

Montagnieu má rozlohu 6,22 km². Najvyšší bod je položený 714 m n. m. a najnižší bod 200 m n. m.

Obyvateľstvo

Montagnieu má 495 obyvateľov (2009).
Graf vývoja obyvateľstva:
Zdroje: INSEE
Životný svet

Životný svet je svet, do ktorého sa človek rodí, a v ktorom už je, keď si začína osvojovať vedecké poznatky a ďalšie prvky tradície, alebo keď začína tvoriť alebo ďalej rozvíjať vedy, filozofiu a podobne. Životný svet je základ vedeckého poznania.

Edmund Husserl

Podľa Edmunda Husserla je životný svet svetová súvislosť, ktorá predchádza všetkej objektívne-logickej vede, intersubjektívne je zakúšaná v pôvodnej evidencii a overuje sa v praxi.
Životný svet má prednosť pred vedami a ich pojmom sveta preto, lebo i keď je životnosvetská pravda voči objektívnej platnosti, ktorú si nárokujú pre svoju pravdivosť vedy, iba subjektívno-relativna a situačne viazaná, vedecké teórie koniec koncov stoja na priamom bezprostrednom pozorovaní. Ba veda neexistuje dokonca ani v každom životnom svete: veda ako špecifické konanie patrí k európskemu životnému svetu a ako teoretická prax je tam sama životnosvetským javom. Vzhľadom na subjektívno-relatívny charakter životného sveta existuje množstvo rozličných životných svetov, čo navodzuje úlohu (pred duchovnými vedami) odhalenia cudzích životných svetov. Filozofický problém životného sveta je univerzálny filozofický problém, pretože v životnom svete korenia všetky ostatné danosti. Domýšľanie filozofického problému životného sveta vedie napokon k transcendentálno-fenomenologickej redukcii.
Vladimír Reisel

Životopis

Narodil sa v remeselníckej rodine a vzdelanie získaval vo Veľkých Bieliciach, Prievidzi, v rokoch 1937 – 1939 študoval odbor slovenčina – francúzština na Filozofickej fakulte Karlovej univerzity v Prahe, v rokoch 1939 – 1941 pokračoval v tomto štúdiu v Bratislave. Od roku 1941 pracoval ako stredoškolský profesor v Bratislave, v roku 1945 sa stal redaktorom denníka Pravda, v rokoch 1945 – 1952 pracoval na Ministerstve zahraničných vecí v Prahe a zároveň bol v rokoch 1945 – 1949 tiež atašé na česko-slovenskom veľvyslanectve v Paríži. V rokoch 1952 – 1959 bol redaktorom v časopise Život, v rokoch 1960 – 1973 zástupcom šéfredaktora vo vydavateľstve Slovenský spisovateľ a v rokoch 1973 – 1987 bol šéfredaktorom časopisu Slovenské pohľady. V posledných rokoch žil v Bratislave.

Tvorba

Svoje prvé diela uverejňoval od roku 1935 v časopisoch Elán, Svojeť, Nové slovo, Slovenské smery, Slovenské pohľady a iné; knižne debutoval v roku 1939 zbierkou Vidím všetky dni a noci. Jeho tvorba bola výrazné ovplyvnená českou básnickou avantgardou (Vítězslav Nezval, Jaroslav Seifert) a francúzskym surrealizmom. Prevládajú v nej motívy erotiky, detstva, smrti, sna, exotiky a kozmu, nostalgie a lásky. Neskôr sa jeho tvorba prispôsobila politickým pomerom v spoločnosti a skĺzla do schematizmu. Okrem básnickej tvorby sa venoval tiež literárnokritickej a publicistickej činnosti, no taktiež prekladal najmä z francúzskej literatúry (Guillaume Apollinaire, Paul Éluard, Paul Breton a i.). Je autorom 19 zbierok pôvodnej poézie, 17 kníh prekladov poézie najmä z francúzštiny a ruštiny, ale aj zo španielčiny a gréčtiny a 4 kníh poézie pre deti a mládež. Spolupracoval tiež s rozhlasom, televíziou, divadlom i filmom. Jeho báseň Oheň zo zbierky Zrkadlo a za zrkadlom použil slovenský hudobný skladateľ Ján Cikker ako scenár k skladbe Cantus filiorum.